text: Godsets nye backstagelokaler indviet 
  13 december 2013 kl. 14.39
  I en gammel postsorteringsvogn fra 1964 indviede Godset i dag deres nye backstagelokaler
  Frem til Storebæltsbroens åbning blev vognen blandt andet anvendt til at fragte post mellem landsdelene. Men nu er postsækkene væk og i stedet er der blevet installeret et spritnyt backstagelokale, som Godsets kunstnere kan benytte sig af før og efter koncerter.
  Vognen blev i dag indviet, da Folkeklubben klippede snoren til vognen. Godset i Kolding er et spillested med plads til over tusinde gæster.
  